תאריך:\_\_\_\_\_\_\_\_\_\_\_

לכבוד

מזכיר המועצה הארצית לתכנון ובניה

א.ג.נ.,

הנדון**:** **התנגדות לתכנית להוספת יחידות ייצור בגז בתחנת הכוח אורות רבין**

אני הח"מ, \_\_\_\_\_\_\_\_\_\_\_\_\_\_\_\_\_, מתגורר/ת בכתובת \_\_\_\_\_\_\_\_\_\_\_\_\_\_\_\_\_\_ הסמוכה למתקן המתוכנן נשוא ההתנגדות, מביע/ה את התנגדותי לתכנית שבנדון, תמ"א 10/א/1/13 שנדונה בועדה הארצית בישיבה מס 628 ביום 7.5.2019 בועדה הארצית, בין היתר, מהסיבות העיקריות - המפורטות להלן:

1. מדובר בתכנית שמטרתה הקמת תחנת כח מוסקת גז בגיבוי סולר ובהספק גבוה מאוד של כ-1,260 מגה וואט, צפונית מערבית לחדרה, מערבית לכביש 2, דרומית לקסריה.

מדובר במפגע סביבתי בסמיכות להרבה ישובים המאוכלס בכמאות אלפי תושבים, באזור הנמצא בסמיכות גבוהה ביותר לבתי התושבים (מרחק מאות מטרים בלבד) דבר אשר עלול **לסכן את בריאותם וביטחונם** וכתוצאה מכך את חייהם של אוכלוסיות שלמות ברשויות מקומיות אלה, הכוללות השפעות משמעותיות ובעייתיות ביותר, בין היתר, בשל הסיבות הבאות:

1. טורבינות גז פולטות חלקיקים נשימתיים קטנים למרחק של מספר קילומטרים מטורבינה. דוחות של המשרד להגנת הסביבה מראים בברור עליה גדולה, מעבר לתקן, של חלקיקים אלו בקרבת טורבינות גז. חלקיקים אלו מהווים סכנה לחולים בבי"ח הלל יפה ויגרמו להעלאת התמותה באזור הקרוב. למשל בבית חולים העמק נבדק ונמצא שרמות הזיהום מטורבינת גז דומה סמוכה בסביבת בית החולים יסכן את החולים החולים עם מצב ריאתי בעייתי. חלקיקים אלו חודרים למערכת הנשימה והדם וגורמים לעליה בתחלואה במחלות קשות כגון אסטמה, מחלות ריאה, מחלות לב, ומחלות קרדיווסקולריות היכולות לגרום לתמותה. מיקום של טורבינות גז בקרבת שכונות צמודות וריכוזי אוכלוסין עם מאות אלפי אזרחים היא טעות קשה.
2. סכנה מאפר פחם עילי מרחף. אפר הפחם מכיל חלקיקים נשימים קטנים מסוכנים ומסרטנים והיה עד כה בממגורות סגורות, כתוצאה מבניית הטורבינות במקום בו עומדים היום הממגורות מתכננת חברת חשמל לשים אפר פחם במגרש פתוח. אפר פחם עילי הנו חומר מסוכן מאוד לבריאות , מכיל ריכוז של חלקיקים נשימתיים קטנים ויעוף ברוח לשכונות הקרובות ובית חולים הלל יפה הנמצא במרחק 1.4 ק"מ. כבר היום לפני ההחמרה המתוכננת ולמרות הממגורות הסגורות וציוד מיוחד להטענת משאיות במקום סגור, סובלות השכונות הצמודות ובית החולים מכמויות של אפר ואבק פחם. תביעה יצוגית מצד האזרחים בשכונות הקרובות כנגד חברת החשמל הוגשה על נושא זה בדיוק. החמרת המצב הקיים יגרום לנזק בריאותי ולתמותה מוגברת. ההצעה של חברת החשמל להקיף ברשת את המשטח הפתוח לא תמנע את החמרת המצב.
3. התוכנית כוללת מגדל קרור ענק מגדל קירור גבוה מאוד בו מאווררים ענקיים שמעיפים מי ים מלוחים בטמפ' 55 של מעלות לגובה מאה עד מאתיים מטר. בתלות ברוח מי הים יעופו אל השכונות ביישובים הסמוכים לפי תנועת הרוח והקורוזיה לכל המבנים תעלה במאות אחוזים. כיום יש מגדל קרור אחד בארץ בשיטה זו ברמת חובב הדבר גורם לענן בגובה מאות מטרים הנראה למרחוק. המלח גורם לקורוזיה, הרוח הנושבת מהים מפזרת לחות ומלח למרחק מאות מטרים מהחוף, זה כלום לעומת ענני מי ים בגובה מאתיים מטר זה ענן הרסני של מלח ומים שפשוט יעכל פשוטו כמשמעו שכונות בקיסריה, חדרה, פרדס חנה ואור עקיבא. אין בתוכנית הנוכחית כול דרך לצמצם את הנזק העתידי לעשרות אלפי בתים ומכוניות. גם אם יעשה סינון ראשוני למלח במערכת המים אינם קרובים למים מוטפלים ויכילו מליחות שתגרום לקורוזיה.
4. גרימת מפגע רעש לכלל האזור והאוכלוסיה הסמוכה לתחנת הכח, לרבות יצירת מטרדי רעש ואקוסטיקה, כיום תחנת אורות רבין גבולית וחורגת ברמות הרעש בתקן כתוצאה מרעש מיחידות 5-6. תוספת הרעש לרמות בלתי סבירות כאשר מתוכננות שכונות צמודות, להערכת איגוד ערים לסביבה חדרה, מגדלי הקירור הינם מקור הרעש הדומיננטי ביחידות החדשות ובשל גודלם לא ניתן להפחית את הרעש על ידי מיגון אקוסטי.
5. למרות שהתוכנית במקורה נועדה לאפשר סגירת יחידות פחם 1-4 אין כך המצב במלואו, יחידות 1-4 יושארו במצב תחזוקתי בו ימשיכו להיות מופעלות 4 חודשים בשנה, כל טורבינה כחודש. משמעות הדבר שעדין ישאר זהום ורעש מיחידות 1-4.
6. למרות שכביכול החלפת טורבינות הפחם 1-4 הישנות בטורבינות גז חדשות היה אמור לשפר את איכות הסביבה אך בבחינה מעמיקה של התוכנית הספציפית שנבחרה על ידי חברת חשמל הזיהום מארובות הפחם אומנם יורד אך זהום זה התפזר בארובות בגובה 250 מטר ועלה לגובה בו הרוח נסעה ופזרה אותו למרחק רב, הנזקים הבריאותיים מאפר הפחם העילי, מאפר הפחם ומחלקיקים נשימתיים מארובת טורבינת הגז גורמים למפגע בריאותי חמור מאוד לסביבה הקרובה (מספר קילומטרים). אי לכך סיכם מנהל הפרויקט מטעם חברת החשמל בשימוע ציבור לאחר ששמע את האזרחים: "באתי לברך ויצאתי מקלל".
7. בעשור האחרון החמיר משבר האקלים והטמפרטורה בעולם ובארץ עלתה ב 1c. בהתאם להסכם פריז המדינות התחיבו להקטין את זיהום גזי חממה כ 45% עד לשנת 2030 ולאפס את פליטת גזי החממה עד 2050. בניית טורבינות גז חדשות במקום שימוש באנרגיות מתחדשות יגרום לזיהום ב 30 שנה הקרובות בגזי חממה גם בפליטת גזי חממה בטורבינות הגז באורות רבין וגם בתהליך הפקת הגז וזיקוקו באסדות הגז. מאחר ובעולם ובישראל ישנם כיום תחליפים זולים ליצירת אנרגיה באנרגיות מתחדשות אין הצדקה להקים טורבינות פוסיליות.
8. בבדיקה שנעשתה בשנים 2018-2019 היה והיו משתמשים ביחידות 1-4 במקסימום תפוקה יכלו לסגור 2 יחידות. מקסימום התפוקה בשנים האחרונות היה 630MW (ביוני 2018) בממוצע בשנים 2018-2019 הממוצע של השימוש היה 310MW בלבד. התוכנית של חברת חשמל להקים מחז"מ של 1260MW היא ללא הצדקה.
9. בבדיקה שבוצעה התברר כי כיום בישראל יש 1700MW עודף טורבינות, מעל 20% יתירות הנדרשת לפי החלטת הממשלה. **לכן ניתן לסגור לאלתר את יחידות 1-4 ללא תלות בבניית טורבינות גז חדשות** באתר אורות רבין. מעבר לכך אושרו מעל עשר טורבינות גז הספק גדול ודומה בועדות התכנון ללא בדיקה מקדימה, עדות לכך ניתן לראות בישיבת ועדת התיכנון הארצית מספר 628 אשר החליטה על הקמת מחז"מ באורות רבין ובנוסף באותו ישיבה על הקמת תחנת כח מבואות גלבוע , בהחלטה ניתן לראות בברור כי תחנות אלו אושרו ללא בחינת נחיצות. "*בהמשך להצעת משרד האנרגיה בהתייחס לצורך בראייה כוללת של תחנות הכוח המקודמות במוסדות התכנון, מבקשת המועצה הארצית ממשרד האנרגיה כי בישיבתה הבאה יוצגו בפניה צרכי משק החשמל לשנת 2040 וסטאטוס תחנות הכוח המקודמות במוסדות התכנון, לרבות העקרונות למיקומן והנחיצות בקידומן כמענה לצרכי המשק."* כלומר תוכניות אלו אושרו למרות שהבדיקה תעשה בישיבה הבאה! בבדיקה שערכנו ישנו עודף עצום בטורבינות גז בתהליכי תכנון שאושרו, עודף היצור הקיים ומותקן כיום מעבר ליתירות מספיק להבטיח אספקת חשמל לחמש שנים הקרובות לפחות עד 2025. אין שום דחיפות להקמת טורבינות גז אלו. סיבת הקמת טורבינות גז באורות רבין הינה הסכם במשא ומתן בין חברת חשמל לועד העובדים כחלק מהפרטה של חברת חשמל. אין סיבה זו, עם כל הכבוד לשמירת מקום העבודה של עשרות או מאות עובדי תחנת כוח אורות רבין, הצדקה לנזקים הבריאותיים, הסביבתיים והכלכלים לעשרות ומאות אלפי התושבים שיפגעו.
10. כמו כן לא נבדקו חלופות אחרות להחלפת יחידות 1-4, למשל מאנרגיות מתחדשות. לועדת התכנון לא הוצגה חלופות אפשריות כמתבקש, נבחנה אך ורק חלופה של שימוש בטורבינות גז. בעולם יש התקדמות משמעותית בתחום האנרגיות מתחדשות ואגירת אנרגיה בפרט. מחיר אנרגיה סולארית + אגירת אנרגיה, בעולם ובישראל, זול משמעותית מחשמל מגז. בקליפורניה הושלם לפני חודשיים פרויקט תחנת כוח באגירת אנרגיה בהספק של 1200MW אשר החליפה 3 טורבינות גז קיימות והביאה לסגירתן. מחיר קוט"ש מאנרגיה סולרית לדוגמא בפרויקט שמספק 7% מהאנרגיה של לוס אנגלס שווה ערך ל 7.1 אג' ומחיר אגירת אנרגיה הוא 4.6 אג'. המחיר הממוצע ששילמה חברת חשמל לקוט"ש מתחנות גז פיקריות הוא 45 אג' ומטורבינות מחז"מ גדולות 28 אג'. פי 2 -4 יותר יקר. בבחינה שנעשתה התקבלה הצעת מחיר להקמת תחנת כוח באורות רבין מאגירת אנרגיה בבטריות ליטיום מספקים המובילים בעולם בהספק של 1800MW תוך 14 חודש (לעומת 48 חודש) בפחות ממחצית מחיר לקוט"ש. פשוט: הבטריות יוטענו בלילה כאשר הצריכה נמוכה מאוד והשימוש ברשת נמוך מתחנות מחז"מ קיימות ויספקו את החשמל בשעות השיא ביום או בערב. גם אם יש כוונה עתידית בתוכנית לאשר אפשרות לאגירת אנרגיה לא יתכן שלא נשמר מראש לאגירת אנרגיה באורות רבין במיקום המאפשר חיבור לקווי מתח עליון. התוכנית חייבת להכיל שטח וחיבוריות לאגירת אנרגיה.

לסיכום, בתוכנית הקיימת ישנם פגמים מהותיים אשר יביאו לפגיעה חמורה בבריאות התושבים, ברכושם ובאיכות חייהם. במאות אלפי תושבים בערים מסביב לאורות רבין, בבית החולים הלל יפה ובשכונות הצמודות. לאור העובדה כי קיימת חלופה לא מזהמת הפותרת את הבעיות שיצרה התוכנית בעלות כספית נמוכה יותר אנו מבקשים מהועדה לתכנון הארצית (אשר גם היא הצביעה בהחלטתה על הצורך באגירת אנרגיה) לעצור את התוכנית הנוכחית ולבדוק תוך 60 יום חלופות לתוכנית הנוכחית באמצעות אגירת אנרגיה, נבקש לאפשר לאזרחים להציג לועדה במקביל ובנוסף לחברת חשמל חלופה לאגירת אנרגיה על מנת שתהיה לועדה אופציות אלטרנטיבית.

1. בהתאם לאמור לעיל, מתבקשת הועדה המחוזית, לקבל את ההתנגדותנו ולהורות על ביטול התכנית או למצוא פיתרון הולם לבעיות הנ"ל.
2. אנו שומרים על זכותנו להוסיף על האמור לעיל ולהגיש השלמה ו/או כל חוות דעת מטעמנו, בין לפני מועד הדיון בהתנגדויות, בין במהלכו ובין לאחריו.

 בכבוד רב,

 שם ושם משפחה: \_\_\_\_\_\_\_\_\_\_\_\_\_\_\_\_\_\_\_

 מס' ת.ז: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 כתובת: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 כתובת דוא"ל: \_\_\_\_\_\_\_\_\_\_\_\_\_\_\_\_\_\_\_\_\_

 טלפון:\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_